|  |  |
| --- | --- |
|   | Liikenneasiat 118 § / 2022 |

Presidentinkadun jalkakäytävä

Aloite Presidentinkadun asukkailta on tullut puhelimitse palautetta liikennesääntöjen vastaisesta pyöräilystä presidentinkadun itäpuolisella jalkakäytävällä, joka on aiheuttanut törmäyksiä ja läheltä piti –tilanteita pyöräilijöiden ja alueen asukkaiden välillä. Asukkaat ovat pyytäneet merkkijärjestelyjen selkeyttämistä alueen liikenneturvallisuuden parantamiseksi.

Selostus ja perustelu
Suunnitelman mukaan presidentinkadun itäpuolella kulkevan kevyenliikenteenväylän pitäisi loppua Savon ammattiopiston kohdalla ja jatkua jalkakäytävänä. Merkintä on kuitenkin toteutettu maastoon ilman suunnitelmassa olevaa ”vaikutusalue nuolen suuntaan” (H10) –lisäkilpeä, jolloin järjestelyt jäävät väylän käyttäjille epäselviksi.

Tämä johtaa siihen, että pyöräilijät ja sähköpotkulautailijat jatkavat matkaansa väylällä, joka on mitoitukseltaan näille liikennemuodoille aivan liian kapea, mistä aiheutuu toistuvasti vaaratilanteita.

Asettamalla muutoskohtaan tehostemerkiksi ”Jalkakäytävä” (D4) –liikennemerkki, saadaan varmistettua, ettei liikennejärjestelyistä jää tienkäyttäjille epäselvyyksiä, ja polkupyörät ym. saadaan ohjattua siirtymään ajoradalle, mikä tekee kyseisestä jalkakäytävästä turvallisen kävelijöille ja alueen asukkaille.

Olemassa oleva ”Yhdistetty pyörätie ja jalkakäytävä” (D6) –merkki voidaan jättää ennalleen, mutta työn yhteydessä on katsottu tarpeelliseksi tehdä merkinnästä uuden tieliikennelain mukainen lisäämällä siihen kaksisuuntaisen pyörätien lisäkilpi.

Päätös Asetetaan Presidentinkadun itäpuoliselle jalkakäytävälle, ammattiopiston eteläpäädyssä Presidentinkadun ylittävän suojatien eteläpuolelle, ”Jalkakäytävä” (D4) –liikennemerkki. Lisäksi alueella jo olevaan ”Yhdistetty pyörätie ja jalkakäytävä” (D6) –liikennemerkkiin ”Kaksisuuntainen pyörätie” (H23.2) –lisäkilpi.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Aleksi Salo, puh.  |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 6852/2022 Presidentinkatu asemapiirustus |

Tiedoksianto Päätös on lähetetty sähköpostitse tiedoksi 12.9.2022.

Tiedoksi

|  |
| --- |
| Kaupunginhallitus  |
| Kaupunkirakennelautakunta  |
| Kt- ja viherrakentaminen Matias Enäsuo |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 12.9.2022.

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.